b'\n_START_ARTICLE_\nNekilnojamasis turtas\n_START_PARAGRAPH_\nNekilnojamasis turtas \xe2\x80\x93 \xc5\xbeem\xc4\x97, \xc5\xbeem\xc4\x97s dalis, \xc4\xafskaitant or\xc4\x85 vir\xc5\xa1 jos ir \xc5\xbeem\xc4\x99 po ja, ir statiniai, esantys ant jos._NEWLINE_Nekilnojamajam turtui taip pat priskiriami objektai, nesantys tiesiogiai ant \xc5\xbeem\xc4\x97s ir neturintys \xc5\xbeem\xc4\x97s nuosavyb\xc4\x97s \xe2\x80\x93 pavyzd\xc5\xbeiui, butai. Namas, stovintis ant \xc5\xbeem\xc4\x97s, priklausan\xc4\x8dios tre\xc4\x8diajai \xc5\xa1aliai, taip pat laikomas nekilnojamuoju turtu._NEWLINE_Pagal funkcin\xc4\x99 paskirt\xc4\xaf nekilnojamasis turtas gali b\xc5\xabti i\xc5\xa1skiriamas \xc4\xaf dvi stambias kategorijas: gyvenam\xc4\x85j\xc4\xaf ir komercin\xc4\xaf.\n_START_SECTION_\nApibr\xc4\x97\xc5\xbeimas\n_START_PARAGRAPH_\nNekilnojamasis turtas - \xc5\xbeem\xc4\x97 ir su ja susij\xc4\x99 objektai, kuri\xc5\xb3 buvimo vietos negalima pakeisti, nekei\xc4\x8diant j\xc5\xb3 naudojimo paskirties arba nema\xc5\xbeinant vert\xc4\x97s bei ekonomin\xc4\x97s paskirties, arba turtas, kuris tokiu pripa\xc5\xbe\xc4\xafstamas \xc4\xafstatymuose. Prie NT taip pat priskiriami l\xc4\x97ktuvai, j\xc5\xabriniai ir vidaus plaukiojimo laivai bei kosminiai laivai. Prie nekilnojam\xc5\xb3 daikt\xc5\xb3 gali b\xc5\xabti priskiriami ir kiti nuosavyb\xc4\x97s objektai, kuri\xc5\xb3 pagrindinis po\xc5\xbeymis yra privalomas valstybinis nuosavyb\xc4\x97s teisi\xc5\xb3 registravimas nepriklausomai nuo to, kokios jos yra.\n_START_SECTION_\nNekilnojamojo turto rinka\n_START_PARAGRAPH_\nNekilnojamojo turto rinka - tai tam tikras mechanizm\xc5\xb3 rinkinys, pagal kuriuos yra perduodamos nuosavyb\xc4\x97s teis\xc4\x97s ir su tuo susij\xc4\x99 interesai, nustatomos kainos ir skirstomi skirtingi \xc5\xbeem\xc4\x97s naudojimo variantai.\n_START_SECTION_\nNekilnojamojo turto vystymas\n_START_PARAGRAPH_\nNekilnojamojo turto vystymas apima kelis pagrindinius etapus \xe2\x80\x93 \xc5\xbeem\xc4\x97s sklypo \xc4\xafsigijim\xc4\x85, \xc5\xbeem\xc4\x97s sklypo detal\xc5\xb3j\xc4\xaf planavim\xc4\x85, statybos proces\xc4\x85 bei jo oficial\xc5\xb3 u\xc5\xbebaigim\xc4\x85 pripa\xc5\xbe\xc4\xafstant statin\xc4\xaf tinkamu naudoti.'